kombinácia výživových doplnkov
Dobry deň užívam kvoli bradaviciam na nohe Dr. MAX Hliva Forte. Dnes mi lekárka odporučila brat pre ine zdravotne problemy Geriavit vitality 50+. Ako citam, oba doplnky vdak obsahujú zinok a selen. Môžem ich užívať zaroven? 

Ďakujem za odpoved
Dobrý deň,
ďakujeme za Vašu otázku.
Výživový doplnok Geriavit vitality 50+ obsahuje v zložení 55 μg selénu a 10 mg zinku. Hliva Forte obsahuje 15 mg zinku a 100 μg selénu. Vzhľadom na to, že by sa v prípade obidvoch minerálov prekročili denné odporúčané dávky, súbežné užívanie výživových doplnkov je možné iba v opodstatnených prípadoch po konzultácii s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová